cyanic-selkie/wikianc huggingface dataset:
Daugavpils oranžais koris
Koru kari
Koris tika izveidots 2008. gada vasarā, lai piedalītos jaunajā TV3 šovā "Koru kari". Šis bija viens no septiņiem koriem, kuri piedalījās šī šova pirmajā sezonā. 1. raidījumā, kas reizē bija arī TV3 10. gadu jubilejas pasākums, tika izpildīta Ata Auzāna un Ivetas Priedes sacerētā kompozīcija "Ar Tavu vārdu". Tā tika izpildīta kopā ar Lieni Šomasi, ar kuru korim ir izveidojusies lieliska sadarbība. Pēc nedēļas tika izpildīta krievu mūziķa Valērija Meladzes izpildītā "Samba Belogo Motiļka". Šajā dziesmā kā solists uzstājās dziedošais kora menedžeris Jānis Auzāns. Šova 3. nedēļā pirmo reizi notika skatītāju balsojums, un atdotās balsis par Daugavpils kori ar katru nedēļu auga. Šajā nedēļā tika izpildīta "Electric Light Orchestra" izpildītā "Rock’n Roll Is King". Šajā dziesmā savas solista dotības pierādīja talantu Fabrikas dalībnieks Guntis Rasims (DaGunchi). Pēc nedēļas tika izpildīta īru tautasdziesma "Belle Of The Belfast City", kurā solo izpildīja 4 meitenes un Juris Vucāns, kurš tika nosaukts par Zalta puiseiti (latviešu: Zelta puisis). Šova 5. nedēļā kori izpildīja 2 dziesmas - vienu jaunu dziesmu un otru jau izpildītu - Daugavpils koris izpildīja "Shakespeare's Sister" izpildīto kompozīciju "Stay" un "Rock’n Roll Is King". 6. nedēļa izvērtās par tautasdziesmu nedēļu, jo tika izpildīta īru "Belle Of The Belfast City" un latgaliešu "Kur gaismeņa". Nākamajā nedēļā jau izkritušajiem koriem atgriezties šovā, un šo iespēju izmantoja Liepājas sarkanais koris, bet visas skatītāju balsis tika vienādi sadalītas uz visiem 7 šova projektiem. Šova 7. nedēļā koris izpildīja latviešu grupas "Bet, bet" izpildīto kompozīciju "Pieklauvē", kur viena no solistēm bija Olga Stupiņa un dziesma no 5. nedēļas "Stay". Pēc nedēļas, 2008. gada pirmajā adventē un šova pusfinālā, koris izpildīja 3 dziesmas - dziesmu "Ghostbusters" no kinofilmas ar tādu pašu nosaukumu, kopā ar Lieni Šomasi tika izpildīta kompozīcija "Ar Tavu vārdu" un tautasdziesmu, kura visiem trim koriem bija vienāda, "Rikšiem bērīt’ es palaidu...". Šova noslēgumā,, Daugavpils oranžais koris sacentās ar Lielvārdes violeto kori. Daugavpils koris izpildīja trīs dziesmas - latgaliešu tautasdziesmu "Kur gaismeņa", dziesmu "Ghostbusters" no kinofilmas "Spoku mednieki" un Maikla Džeksona "Earth Song", kur visus pārsteidza šova jaunākā dalībniece Emma Safronova ar savu lielisko balsi. Žūrijas vērtējums abiem koriem bija vienāds, taču ar pārliecinošu skatītāju balsu pārsvaru (159 484 pret 21 564 balsīm) Daugavpils koris uzvarēja Lielvārdes kori. Daugavpils koris ieguva divas simpātiju balvas - šova sponsoru „Vital Life” (balva — 2500 EUR) balva un portāla draugiem.lv (62 391 lietotājs nobalso par Daugavpils kori) balva. Vēl tika iegūta šova galvenā balva 15 000 EUR, kas tika pasniegti bērnu sociālās aprūpes centram „Kalkūni”.
Kora dalībnieki
Atis Auzāns (dzimis ) ir bijušais grupas "Baltie lāči" dalībnieks. Kora diriģents. Šķīries, ir meita. Uzaudzis Līvānos trīs brāļu ģimenē.
Anita Levša (dzimusi ) ir bijušo grupu "Princess" un "Affected by Princess" dalībniece. Vēl dzied LU korī Juventus. Kopā ar grupu "Vijolīte" 2006. gada startēja "Jaunā viļņa" atlasē.
Olga Stupiņa (dzimusi ) ir bijušo grupu "Princess" un "Affected by Princess" dalībniece. Kopā ar grupu "Vijolīte" 2006. gada startēja "Jaunā viļņa" atlasē. Ieguvusi titulu „Daugavpils Dīva 2007”. Kopā ar Valteru Frīdenbergu piedalījās 2009. gada Eirodziesmā.
Katerīna Fedosejeva dzimusi.
Emma Safronova dzimusi.
Sofija Plisko bijusi Daugavpils Instrumental Jazz mūzikas festivāla 2. vietas laureāte. Poļu deju ansambļa "Kukuleczka" dalībniece.
Sandis Ulpe (dzimis ) dzied kopš bērnības, ir piedalījies un uzvarējis vairākos konkursos.
Sergejs Ivanovs ir pabeidzis Daugavpils 13.vidusskolu, kurai ir mūzikas novirziens, vēl ir pabeidzis Mūzikas vidusskolas Vokālo nodaļu ar izcilību. Spēlē akordeonu un ģitāru. Studē Transporta un sakaru institūtā Rīgā.
Mihails Andrejevs studē RTU. Mihails ir piedalījies starptautiskos festivālos Slovākijā, Baltkrievijā, Lietuvā, Latvijā. Mihails Rīgā strādā bankā, studē RTU.
Igors Jevsejevs ir piedalījies Lietuvas muzikālajā projektā “Dangus”, kas ir līdzīgs Krievijas šovam “Zvaigžņu fabrika” (Fabrika Zvezd (krievu: Фабрика звезд)). Pašlaik studē universitātē Viļņā.
Juris Vucāns (dzimis ) ir latgaliešu grupas „L.P.I.V.” (Likteneigais Pagrīzīns iz Vainovu) solists. Piedalījies dažādos dziedāšanas konkursos. Spēlē ģitāru.
Inta Ļaksa (dzimšanas diena — 17. novembris) mācās Daugavpils Valsts Ģimnāzijā (DVĢ).
Evita Gržibovska (dzimusi ) ir bērnu Eirodziesmu dalībniece. „Bērnu Eirodziesmā 2004” izpildīja dziesmu „Nāc dziedi, dejo līdz” (2. vieta) un „Bērnu Eirodziesmā 2005” izpildīja dziesmu „Lidojums sapnī”. Sākusi dziedāt 4 gadu vecumā. Piedalījusies konkursā „Cālis ‘98” (3. vieta).
Jānis Auzāns (dzimis ) ir Ata Auzāna brālis. Kora menedžeris.
Guntis Rasims (dzimis ) ir piedalījies šovā „Fabrikas Muzikālais teātris” (2004. gadā). Grupas „Bez PVN” solists. Guntis darbojas Latgales Radio kā dīdžejs. Ir Latgolys Producentu Grupa vadītājs.
Maltečka
Maltečka var būt:
2005. gads
2005. bija parastais gads, kas pēc Gregora kalendāra sākās sestdienā.
Šis gads bija:
Dženifere Anistone
Dženifere Džoanna Anistone (en; dzimusi Šermanoksā, Kalifornijā, ASV) ir amerikāņu aktrise. Viņa kļuva slavena 1990. gados ar Reičelas Grīnas lomu seriālā "Draugi", par ko saņēmusi Emmy, Zelta globusa un Ekrāna aktieru ģildes balvas.
Bijusi precējusies ar aktieri Bredu Pitu (2000—2005), aktieri, režisoru un scenāristu Džastinu Terū (2015—2017).
Aktrise ir kristījusies Pareizticīgajā baznīcā un apmeklē Losandželosas Kristus Apskaidrošanās Krievu pareizticīgo baznīcu.
Veronika Plotņikova
Veronika Plotņikova (ru; dzimusi Kemerovā, Krievijā) ir krievu izcelsmes latviešu aktrise un dziedātāja.
Dzīvesgājums
Dzimusi Kemerovā Padomju armijas virsnieka ģimenē. Pārcēlusies uz Rīgu sešu mēnešu vecumā. Mācījās Rīgas 38. un 10. vidusskolās. 1997. gadā absolvēja Rīgas Krievu teātra aktieru studiju Semjona Loseva kursā. Kopš 1997. gada ir šī teātra aktieru trupā, bija Rīgas krievu teātra labākā aktrise 2002/2003 un 2003/2004 gadu sezonās, 2003. gada jauno dziedātāju konkursa Novaja volna diplomante.
8. autobusu maršruts (Rēzekne)
8. autobusu maršruts ir Rēzeknes sabiedriskā transporta autobusu maršruts, kas kursē no Blaumaņa ielas līdz Lauku ielai.
Svikļi
Svikļi var būt:
OK Computer
"OK Computer" ir angļu alternatīvā roka grupas Radiohead trešais albums. Lai arī albuma skanējums ir bāzēts uz elektriskajām ģitārām, tas tomēr atšķīrās no citām tā laika alternatīvā roka un britpopa grupām un iezīmēja grupas tālāku attīstību eksperimentālās mūzikas virzienā.
Ņeftekamskas "Toros"
Ņeftekamskas "Toros" ir hokeja komanda, kas dibināta 1998. gadā un bāzēta Ņeftekamskā, Krievijā. "Toros" pašlaik spēlē Krievijas Augstākajā līgā. 2012. un 2013. gadā komanda izcīnīja līgas čempiones titulu.
No 2013. līdz 2014. gadam tā rindās spēlēja latviešu hokejisti Artūrs Mickevičs un Kaspars Saulietis.
STS-130
STS-130 misijas uzdevums bija nogādāt uz staciju Tranquility un Cupola moduļus.
Lidojuma gaita
Endeavour starts bija paredzēts, taču tika atcelts nepiemēroto laika apstākļu dēļ. Atkārtots starta mēģinājums notiks.
1. diena, pacelšanās
09:14 — 15:14 UTC
2. diena
Diena tika pavadīta, veicot kosmoplāna karstuma aizsardzības pārklājuma inspekciju ar manipulatoram pievienotā stieņa sensoriem un kamerām.
3. diena, saslēgšanās ar SKS
22:14 — 13:14 UTC
05:06 UTC Endeavour saslēdzās ar SKS. Kosmoplāns tika pievienots pie Harmony moduļa adaptera PMA-2. Lūka starp kosmosa kuģi un staciju tika atvērta 07:16 UTC. Ar stacijas manipulatoru 09:46 UTC no Endeavour kravas telpas tika izcelts manipulatora pagarinātājstienis, kuru pārņēma kosmoplāna manipulators. Tas tika darīts tādēļ, lai vēlāk varētu brīvi izņemt Tranquility moduli.
4. diena
21:14 — 13:14 UTC
Kosmonauti pārnesa mantas no kosmoplāna uz staciju. Tikmēr Bēnkens un Petriks gatavojās iziešanai kosmosā. Viljamss nodarbojās ar stacijas ūdens reģenerēšanas iekārtas remontu, kura sabojājās pirms vairākām nedēļām.
5. diena, 1. iziešana kosmosā
Pa to laiku Bēnkens un Petriks kosmoplāna kravas telpā sagatavoja divas pakas, kuras atradās cauruļvadi un izolācijas pārklāji, kuri būs nepieciešami otrās iziešanas laikā. Pēc tam viņi pārvietojās uz Dextre, kur paņēma instrumentu komplektu un pārnesa to uz stacijas fermas kreiso daļu. Pēc tam, kad Tranquility bija pievienots, Bēnkens un Petriks pārvietojās pie tā un sāka datu un elektrokabeļu savienošanu. Darbu viņi beidza 08:05 UTC, slūžu kamerā atgriezās 08:34 UTC, iziešanas beidzās 08:49 UTC. Ārpuskuģa aktivitāšu laikā Patrika skafandram radās problēmas ar ventilāciju, tāpēc nākamajā reizē viņš izmantoja citu skafandru.
6. diena
21:14 — 13:14 UTC
Speciālisti paziņoja, ka kosmoplāns var droši atgriezties uz zemes. Attēlos konstatētais izkustējies no savas vietas keramiskais ieliktnis, kurš nolaišanās laikā varētu atrauties un trāpīt kosmoplāna korpusam, neradīja draudus. Arī kabīnes apšuvumā atklātā plaisa nebija bīstama.
7. diena, 2. iziešana kosmosā
21:15 — 13:44 UTC
Tika paziņots, ka misijas ilgums pagarināts par vienu dienu, lai paspētu pēc iespējas vairāk sagatavot Tranquility moduli. Otrajā iziešanā kosmosā atkal piedalījās Bēnkens un Petriks, un tā sākās 02:20 UTC. Vispirms viņi atritināja izolācijas materiālu, ar kuru vēlāk tika pārklāti cauruļvadi. Petriks devās uz Unity moduli, kur sāka pievienot amonjaka dzesēšanas sistēmas caurules pie atbilstošajiem savienojumiem. Pa to laiku Bēnkens pievienoja caurules pie Tranquility. 04:11 UTC pirmais cauruļu pāris bija uzstādīts. tad viņi sāka darbu pie cauruļvadu otrās līnijas.
Petriks paziņoja, ka no dzesēšanas sistēmas izlidoja vairākas amonjaka šļakatas. Bēnkens pārvietojās pie kolēģa, lai apskatītu viņa skafandru, bet nekādu piesārņojuma pēdu neatklāja.
05:25 UTC visas caurules bija savienotas, un kosmonauti sāka tās ietīt siltumizolācijā. 05:55 UTC Petriks atvēra dzesēšanas sistēmas pirmās līnijas ventili, pa kuru uz Tranquility sāka cirkulēt amonjaks. 06:00 UTC Bēnkens pārvietojās uz Tranquility apakšējo portu, lai mezglu sagatavotu Cupola pievienošanai. Petriks pārvietojās uz Cupola moduli, lai to sagatavotu atvienošanai. Pēc tam Bēnkens un Petriks Tranquility ārpusē uzstādīja papildu rokturus, kurus izmantos ārpuskuģa aktivitāšu laikā. 07:40 UTC viņi atgriezās slūžu kamerā, iziešana beidzās 08:14 UTC.
8. diena
21:14 — 13:14 UTC
01:00 UTC tika sākta Cupola moduļa dehermetizācija, lai to pārvietotu uz citu vietu. 03:23 UTC moduli satvēra stacijas manipulators, kuru vadīja Haira un Virtss. 05:20 UTC Cupola tika atvienots no Tranquility priekšējā porta un pārvietots uz Tranquility apakšējo (pret Zemi vērsto) saslēgšanās mezglu, kur tika pievienots 06:31 UTC. Pēc tam stacijas manipulatoru pārvietoja uz PMA-3, kas atradās pie Harmony moduļa augšējā porta, un nākamajā dienā bija plānots to pārvietot uz Tranquility.
9. diena
21:14 — 13:14 UTC
Kosmonauti turpināja Tranquility iekārtošanu. Tika atvērta lūka uz Cupola moduli.
10. diena, 3. iziešana kosmosā
21:14 — 13:14 UTC
Pa to laiku Bēnkens Tranquility ārpusē uzstādīja rokturus. Tad kosmonauti novilka optisko kabeli no segmenta S0 uz moduli Zarja. Nākotnē šo kabeli pieslēgs pie manipulatora vadības bloka, kuru plāno uzstādīt Zarja ārpusē. 07:37 UTC Bēnkens atgriezās slūžu kamerā, un 07:50 UTC viņam pievienojās arī Petriks. Iziešana beidzās 08:03 UTC.
11. diena
21:14 — 12:14 UTC
22:15 UTC ASV prezidents Baraks Obama kopār ar vairākiem senatoriem un skolniekiem sāka telefona sarunu ar apvienoto apkalpi. Tālāk diena tika pavadīta, iekārtojot Tranquility moduli. 07:32 UTC ar Endeavour dzinējiem tika pacelta stacijas orbīta. Slūžu kamerā Quest tika iesūknēti aptuveni 10 kg skābekļa.
12. diena
20:14 — 12:14 UTC
Tika pabeigta mantu pārnešana no kosmoplāna uz staciju un pretējā virzienā. 07:45 UTC abas apkalpes atvadījās Harmony modulī. Pēc tam Endeavour apkalpe atstāja staciju. 08:09 UTC tika aizvērta lūkas starp staciju un kosmoplānu.
13. diena, atvienošanās no SKS
20:14 — 12:14 UTC
00:54 UTC Endeavour atvienojās no stacijas. Kopējais kosmoplāna un SKS lidojums ilga 9 diennaktis 19 stundas 48 minūtes. Pēc Endeavour tradicionālā stacijas aplidojuma 02:37 UTC tas iedarbināja dzinējus, lai attālinātos.
14. diena
20:14 — 12:14 UTC
Apkalpe gatavojās nolaišanai.
15. diena, nolaišanās
19:14 — 03:21 UTC
Endeavour veica nolaišanos Kenedija kosmosa centrā Floridā. 03:20:31 UTC kosmoplāna pakaļējie riteņi pieskārās skrejceļam, 03:20:39 — priekšējie. Endeavour pilnībā apstajās 03:22:10 UTC. Lidojums kosmosā ilga 13 dienas 18 stundas 6 minūtes 24 sekundes.
Grundmanis
Grundmanis (de; sieviešu dzimtē Grundmane) ir vācu cilmes uzvārds. Cilvēki ar šo uzvārdu:
Gajova
Gajova var būt:
Starptautiskā hokeja līga
Starptautiskā hokeja līga var būt:
Starptautiskā hokeja līga (1945—2001)
Starptautiskā hokeja līga bija profesionāla hokeja līga, kas pastāvēja starp 1945. un 2001. gadu un kurā spēlēja ASV un Kanādas komandas. Atsevišķi NHL klubi IHL izmantoja kā alternatīvu, kur veidot savus fārmklubus. Pēc līgas pastāvēšanas beigām sešas no tās komandām iekļāvās AHL.
Kodolenerģija
Kodolenerģija ir enerģijas veids, kura izdalās eksotermiskajās kodolreakcijās. Šādu kodolreakciju gaitā palielinās kodolos ietilpstošo nuklonu saites enerģija (enerģija, kura nepieciešama, lai sadalītu kodolu atsevišķos nuklonos). Ērtības labad saites enerģiju attiecina uz vienu nuklonu un dēvē par īpatnējo saites enerģiju. Dažādu ķīmisko elementu un to izotopu kodoliem īpatnējā saites enerģija ir dažāda. Deitērija kodolam tā ir tikai 1 MeV, bet, palielinoties kodola masas skaitlim, strauji pieaug. Vidējas masas kodoliem šī enerģija ir vislielākā (dzelzs atomu kodoliem ap 8,6 MeV) un, tālāk pieaugot kodolu masai, atkal samazinās (tādēļ pavisam smagie kodoli mēdz būt nestabili). Kodolenerģiju var iegūt, kā vieglajiem kodoliem saplūstot (kodoltermiskā sintēze), tā arī, daloties smagiem kodoliem (sk. kodolreaktors). No kodoliem ar masas skaitli 50 līdz 60 (dzelzs un tai tuvie kodoli) enerģiju nevar iegūt, jo tie ir visstabilākie. Dabā kodolu sintēzes reakcijas norisinās zvaigznēs (hēlija veidošanās no ūdeņraža un citas kodolreakcijas, kas nodrošina zvaigžņu "degšanas" enerģiju), bet par dzelzi un niķeli smagāki elementi veidojas pārnovu eksploziju laikā, kad izdalās tik daudz enerģijas, ka tās pietiek, lai rastos urāna un vēl smagāku elementu kodoli. Arī uz Zemes atrodamie smagie elementi radušies šādu sprādzienu laikā, jo Saule ir otrās paaudzes zvaigzne un Saules sistēma ir veidojusies no pārnovu eksploziju atlikumiem. Tādēļ var uzskatīt, ka kodolenerģija, kas tiek iegūta kodolreaktoros (galvenokārt no urāna izotopa 235U), ir pirms miljardiem gadu eksplodējušu pārnovu enerģija. Smago kodolu īpatnējā saites enerģija ir ap 1 MeV mazāka nekā vidējas masas kodoliem, tādēļ, vienam smagam kodolam sadaloties 2 daļās, izdalās ap 1 MeV liela enerģija, rēķinot uz 1 nuklonu, jeb apmēram 200 MeV, 1 kodolam sadaloties. Vēl lielāka enerģija uz vienu nuklonu izdalās kodolsintēzes reakciju laikā, piemēram, deitērija un tritija kodolreakcijā
izdalās ap 18 MeV uz nuklonu jeb 2,1·1024 MeV (3,4·1011 J), reaģējot 1 g deitērija un tritija maisījuma. Tomēr vadāmu kodoltermiskās sintēzes reakciju pagaidām izdevies nodrošināt tikai ļoti īsu laiku (dažas sekundes), bet tiek uzskatīts, ka tā 21. gadsimtā būs viens no svarīgākajiem enerģijas avotiem. Nekontrolējama kodolu sintēze ir ūdeņraža bumbas enerģijas avots.
Stīvens Robinsons
Stīvens Robinsons (Stephen Robinson, dzimis ) ir NASA kosmonauts.
2012. gada jūlijā Stīvens Robinsons atstāja NASA. Viņš pārgāja darbā par profesoru uz Kalifornijas Deivisa universitāti.
Tuliškova
Tuliškova - pilsēta Polijas centrālajā daļā, Lielpolijas vojevodistē uz dienvidiem no Koņinas. Otrā Pasaules kara laikā 1939. gada decembrī vai 1940. gada janvārī Tuliškovā Vācijas varas iestādes nodibināja pirmo lielo ebreju geto tā laika Eiropā.
3. autobusu maršruts (Rēzekne, 2012)
3. autobusu maršruts ir Rēzeknes sabiedriskā transporta autobusu maršruts, kas kursē no Blaumaņa ielas līdz Zivju bāzei. Maršruts tika atklāts 2012. gada 1. janvārī, pārņemot SIA „Dekom” agrākā 22. autobusu maršruta reisus.
Šo maršrutu apkalpo RP SIA „Rēzeknes Satiksme” autobusu parks.
Krustpils katoļu baznīca
Krustpils Vissvētās Trīsvienības Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tas ir viens no diviem Jēkabpils katoļu dievnamiem un atrodas pilsētas Daugavas labajā pusē jeb vēsturiskajā Krustpilī, Kalna ielā 33.
Vēsture
Krustpils katoļu baznīcas rašanās saistīta ar Krustpils katoļu draudzes lūgumu dievnama celtniecībai Rēzeknes-Aglonas diecēzes bīskapam Jānim Bulim, jo toreiz pastāvošā vienīgā Jēkabpils katoļu baznīca nespēja uzņemt visus ticīgos, īpaši svētku dienās. Bīskaps atbalstīja šo priekšlikumu, kā rezultātā sākās baznīcas plānošanas un celtniecības darbi. Ēkas projekta autore ir Ilga Tretjakova.
Krustpils dievnama celtniecības darbi uzsākās 2000. gada maijā. Pēc diviem mēnešiem, 18. jūlijā noritēja pirmā ķieģeļa iesvētīšanas svinības, kurās piedalījās Rēzeknes-Aglonas diecēzes bīskaps Jānis Bulis, kā arī Jēkabpils pilsētas domes priekšsēdētājs Leonīds Salcēvičs. Baznīcas ietilpība tika plānota vairāk nekā 300 cilvēkiem, tās būvniecību finansēja Rēzeknes-Aglonas diecēze un ticīgie katoļi ārvalstīs. 2004. gada 29. augustā baznīca tika iesvētīta un konsekrēta Vissvētākās Trīsvienības godam.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē, Varakļānu dekanātā. Tā izveidojās 1997. gada maijā. Draudze ietver sevī aptuveni 2000 katoļticīgo no Jēkabpils, Krustpils, Kūkām, Variešiem, Vīpes un Mežāres.
Draudzē regulāri katru dienu notiek Svētās Mises. Tai ir savs prāvests Viktors Naglis, kura plebānijs atrodas baznīcas ēkā. Draudzē darbojas jauniešu un pieaugušo koris.
Draudzes lielākie svētki
Draudzes lielākie svētki ir: Vissvētākās Trīsvienības svētki, Triju ķēniņu jeb Zvaigznes diena, Nemitīgās palīdzības Dievmātes svētki, kā arī dievnama iesvētīšanas diena, augusta pēdējā svētdiena, kad katru gadu tiek atkārtots rituāls — baznīcas svaidīšana ar svētajām eļļām, kas simboliski nozīmē līdzības starp svaidīto eļļu uzsūcošām sienām un ticīgo lūgšanām.
Interjers
Baznīcā atrodas trīs altāri, kā arī Dievmātes kapela, kas ir izvietota kreisajā pusē pirms ieejas dievnama centrālajā zālē. Kapelā atrodas Nemitīgās palīdzības Dievmātes gleznas kopija, kas ir viena no pirmajām dievnama relikvijām, kuru uzdāvināja poļu biedrība.
Melnā vārna
Melnā vārna (Corvus corone) ir liela auguma vārnu dzimtas (Corvidae) putns, kas sastopama Eiropā un Āzijas austrumos, izplatības reģioniem savstarpēji nesaskaroties. Izdala divas pasugas.
Ilgu laiku pelēko vārnu (Corone cornix) uzskatīja par vienu no melnās vārnas pasugām. Abām vārnām ir ļoti līdzīga morfoloģija un uzvedība, tomēr ģenētiskie pētījumi ieviesa korekcijas sistematizācijā, un kopš 2002. gada pelēkā vārna ir patstāvīga suga. Saskarsmes areālos abas sugas reizēm hibridizējas.
Izplatība
Melnajai vārnai ir divi lieli, izolēti izplatības areāli: Eiropas rietumi un Āzijas austrumu daļa. Katru teritoriju apdzīvo cita pasuga: C. c. corone sastopama Eiropā, bet C. c. orientalis Āzijā. Lielais attālums starp abiem izplatības areāliem tiek skaidrots ar ledus laikmeta ietekmi.
Latvijā
Latvijā melnā vārna pamatā ir ieceļotāja, taču dažkārt paliek dzīvot uz vietas pat vairākus gadus. Ir zināmi divi šādi gadījumi Latvijas rietumos Mērsragā un Liepājā. Tā pastāvīgi uzturas pie jūras, barojoties krastmalā. Kolkā ir novērotas migrējošas melnās vārnas, kas piebiedrojušās Krievijas pelēkajām vārnām atceļā no ziemas klejojumiem. Ir avoti, kas norāda vairākus citus melnās vārnas novērojumus, bet tā kā tie nav apliecināti ar attēliem, tad nevar izslēgt, ka novērotie putni nav bijuši grūti atšķiramie nepieaugušie krauķi. Mērsragā ir novērots jaukts pelēkās vārnas un melnās vārnas pāris un samērā ticams ligzdošanas gadījums.
Izskats un īpašības
Melnās vārnas apspalvojums, kā jau tās nosaukums norāda, ir melns, ar zaļganu vai violetu spīdumu. Arī knābis un kājas ir melnas. No kraukļa, kurš arī ir melns, melno vārnu var atšķirt pēc auguma. Vārna ir mazāka, tās ķermeņa garums ir 48—53 cm, spārnu plētums 84—100 cm, svars 396—602 g.
To var viegli sajaukt ar krauķi. Salīdzinot ar krauķi, melnajai vārnai knābis ir masīvāks un līdz ar to izskatās īsāks un strupāks ar izteiktu augšknābja gala liekumu uz leju. Arī nāsis vārnai ir segtas ar īsām, spurainām spalviņām. Tomēr rudenī un ziemā melnās vārnas maz atšķiras no jaunajiem krauķiem, jo tiem joprojām ir saglabājies apspalvojums pie knābja pamatnes. Raksturīgo pieaugušā krauķa knābi jaunie putni iegūst no februāra līdz maijam. Arī galvas forma abām sugām nedaudz atšķiras, krauķim galvas augšdaļā reizēm neliels pacēlums, vārnai galvas virspuse plakanāka, vienmērigi noapaļota. Pieredzējis novērotājs krauķi var atšķirt arī pēc lidojuma. Krauķim spārnu vēzieni ir ātrāki, elastīgāki un dziļāki. Arī spārni ir šaurāki un smailāki.
Uzvedība
Melno vārnu un krauķi var atšķirt arī pēc uzvedības. Ligzdošanas laikā melnā vārna neveido barus atšķirībā no krauķa, lai gan reizēm arī krauķi izveido ligzdas ārpus kolonijas. Melnās vārnas bieži barojas kopīgos baros ar krauķiem, un ziemas periodā arī vārnas veido barus. Visatšķirīgākā abām sugām ir balss. Krauķim ķērcieni ir augstos toņos, bet melnajai vārnai ķērcieni veidojas dziļāk rīklē. Melnā vārna ir diezgan skaļš putns, bieži apmetas koka galā un klaigā.
Barība
Melnā vārna ir visēdāja, un barojas ar kukaiņiem, tārpiem, graudiem, sēklām un augļiem, maziem dzīvniekiem, putniem un to olām. Melnā vārna pamatā barojas ar jebko, ko var atrast. Tā pārmeklē arī cilvēku atkritumu izgāztuves un konteinerus. Melnās vārnas mēdz sekot lielajiem plēsīgajiem putniem un dzīvniekiem, lai pamielotos ar to medījumu, kā arī pašas aktīvi medī, savā starpā kooperējoties.
Ligzdošana
Melnās vārnas veido monogāmus pārus uz mūžu. To ligzda ir liela un smaga. Vieta ligzdai parasti tiek izvēlēta augsta koka galā, bet reizēm melnā vārna ligzdu iekārto uz klinšu dzegām un augstu celtņu konstrukcijās. Ļoti reti, bet reizēm var novērot ligzdu tuvu zemei. Ligzda ārēji atgādina kraukļa ligzdu, bet salīdzinoši ir nedaudz mazāka. Dējumā parasti ir 4—6 olas, tās ir gaiši zilas ar brūniem raibumiņiem. Inkubācijas periods ilgst 17—19 dienas, olas perē tikai mātīte, kuru tēviņš baro. Apspalvojums putnēniem izaug pēc 32—36 dienām. Abi vecāki rūpējas par mazuļiem. Diezgan bieži iepriekšēja gada jaunās vārnas palīdz vecākiem izbarot jauno perējumu. Bērni var palikt kopā ar vecākiem līdz 4 gadiem.
Sistemātika
Melnajai vārnai ir 2 pasugas:
Rī ezers
Rī ezers (arī Lohrī; en, ga, Loch Ríbh) ir ezers Īrijas centrālajā daļā, starp Konahtas un Lensteras provincēm, trešais lielākais ezers valstī. Ezeram cauri tek Šenonas upe. Populāra vieta zvejai, laivu izbraucieniem. Ezerā notiek profesionāla zušu zveja. Pie dienvidu krasta atrodas Atlonas pilsēta, kurā atrodas laivu bāze.
Ezeram ir kaļķakmens gultne; radies ledāja darbības rezultātā. Piekrastē atrodas interesanti dabas veidojumi — ūdens izskaloti kaļķakmens palikšņi — t. s. "sēņakmeņi". Ūdens ezerā ir tīrs, ūdens apmaiņas periods — 0,2 gadi. Ziemā neaizsalst. 11 zivju sugas.
Ezera ziemeļu daļā atrodas Klerānas sala (Inis Cloithreann), uz kuras atrodas nozīmīgi kultūras pieminekļi. Šeit kristietības pirmsākumos dibināts klosteris, uz salas vairāku senu baznīcu atliekas.
FC Rapid Bukareste
Bukarestes "Rapid" (ro) ir Rumānijas futbola klubs. Dibināts 1923. gadā, pašlaik spēlē Rumānijas otrajā spēcīgākajā līgā — Liga II. Savas mājas spēles aizvada Regie stadionā Bukarestē. Rapid futbolisti ir trīs reizes kļuvuši par Rumānijas čempioniem un 13 reizes izcīnījuši Rumānijas kausu.
Intonācija
Intonācija var būt:
Vžesņas apriņķis
Vžesņas apriņķis ir apriņķis Polijā, Lielpolijas vojevodistes centrālajā daļā. Robežojas ar Lielpolijas vojevodistes Gņezno, Slupcas, Pleševas, Jarocinas, Srodas un Poznaņas apriņķiem.
Breds Pits
Viljams Bredlijs "Breds" Pits (en; dzimis ) ir amerikāņu aktieris un kinoproducents.
Pits sešas reizes ticis nominēts Kinoakadēmijas balvai — četras reizes kā aktieris par lomām filmās "12 pērtiķi" (1995), "Neticamais stāsts par Bendžaminu Batonu" (2008), "Naudas spēle" (2011), "Reiz Holivudā" (2019) un divas reizes kā producents par filmām "Naudas spēle" (2011) un "12 gadi verdzībā" (2013). Pēdējā no tām ("12 gadi verdzībā") arī ieguva Amerikas Kinoakadēmijas balvu kā labākā filma. Bez tam tā saņēma BAFTA kino balvu "Labākā filma". Otro reizi Amerikas Kinoakadēmijas balvu ieguvis kā labākais aktieris otrā plāna lomā par filmu "Reiz Holivudā" (2019). Par šo lomu saņēmis arī Zelta globusa balvu un BAFTA kino balvu. Vēl vienu Zelta globusa balvu ieguvis par labāko otrā plāna lomu 1995. gada filmā "12 pērtiķi".
Preses izdevumos Pits bieži tiek saukts par vienu no vispievilcīgākajiem vīriešiem pasaulē. Viņa bijusī laulība ar aktrisi Dženiferu Anistoni un pašreizējās attiecības ar Andželīnu Džoliju ir plaši aprakstītas presē. Viņš ir sešu bērnu tēvs, no kuriem trīs ir adoptēti.
Dzīves sākums
Pits piedzima Šonī, Oklahomā, vidusskolas konsultantes Džeinas Etas (Jane Etta) (dzim. Hilhausa (Hillhouse)) un kravas pārvadājumu firmas īpašnieka Viljama Elvina Pita dēls. Ģimene pārcēlās uz Springfīldu, Misūri, kur viņš uzauga kopā ar brāli Dagu un māsu Džūliju Nīlu. Pita ģimene piederēja pie baptistu draudzes, bet pašlaik Pits savus pasaules uzskatus definē kā kaut ko starp ateismu un agnosticismu. Viņš apmeklēja Kikapū vidusskolu (Kickapoo High School), kur nodarbojās ar sportu, bija diskusiju kluba biedrs, darbojās muzikālajā sekcijā un piedalījās studentu pašpārvaldē. 1982. gadā Pits iestājās Misūri Universitātē, kur viņš studēja žurnālistiku un reklāmu. Universitātē viņš bija Sigma Chi brālības biedrs un iesaistījās tās šovos.
Pitu interesēja kino, un viņš negribēja turpināt mācības. Divas nedēļas pirms universitātes beigšanas viņš devās uz Losandželosu, lai meklētu iespējas kļūt par aktieri. Kādu laiku Pits strādāja gadījuma darbus, piemēram, par vadītāju, mēbeļu pārvadātāju un pat par apmeklētāju piesaistītāju restorānu tīklā El Pollo Loco, kur viņa darbs bija, tērptam cāļa kostīmā, piesaistīt garāmgājējus. Viens no gadījuma darbiem viņam deva ierosmi pieteikties aktiermeistarības kursus pie aktiera Roja Landona (Roy London).
Karjera
Pita filmēšanās karjera sākās 1987. gadā. Viņš spēlēja nelielas lomas seriālos un filmās, arī televīzijas seriālā "Dalasa". 1988. gadā Pits pirmo reizi tēloja galveno lomu filmā "Saules tumšā puse". Tā bija Dienvidslāvijas un ASV kopražojuma filma, un filmēšana notika Dienvidslāvijas daļā, kur sākās Horvātijas neatkarības karš. Lielākā daļa nofilmētā materiāla tika pazaudēta, bet vēlāk atrasta, un tikai 1997. gadā filma beidzot iznāca uz ekrāniem. 1991. gadā Pits guva ievērību ar lomu filmā "Telma un Luīze". Tam sekoja lomas filmās "Tur, kur upe tek", "Rudens leģendas", "Intervija ar vampīru: Vampīra hronikas" un "Septiņi". Viņš tika nominēts Amerikas Kinoakadēmijas balvai par labāko otrā plāna vīrieša lomu filmā "12 pērtiķi" (1995).
1997. gadā iznāca filma "Septiņi gadi Tibetā", kurā stāstīts par Ķīnas iebrukumu Tibetā. Tā rezultātā Bredam Pitam, kā arī viņa filmas partnerim Deividam Tjūlisam, tika uz visiem laikiem atņemtas tiesības iebraukt Ķīnā.
1999. gadā Pits nospēlēja vienu no savām slavenākajām lomām kulta filmā "Cīņas klubs" pēc Čaka Palahņuka romāna. Pēc tam viņš filmējās daudzās filmās, no kurām lielāko ievērību guva "Oušena banda" (2001), "Troja" (2004), "Oušena ducis" (2004), "Smita kungs un kundze" (2005), "Oušena velna ducis" (2007).
Breds Pits tika nominēts Amerikas Kinoakadēmijas balvai kā labākais aktieris galvenajā lomā par darbu filmās "Neticamais stāsts par Bendžaminu Batonu" (2008) un "Naudas spēle" (2011). Ieguva balvu kā labākais aktieris otrā plāna lomā par lomu Kventina Tarantīno filmā "Reiz Holivudā" (2019).
Kopš 2006. gada Breds Pits darbojas arī kā filmu producents. Viņa līdzproducētā filma "Atkritēji" (2006) tika nominēta BAFTA kino balvai kā labākā filma, bet filma "Naudas spēle" (2011) nominēta Amerikas Kinoakadēmijas balvai kā gada labākā filma. Pits bija viens no producentiem filmai "12 gadi verdzībā" (2013), kas ieguva Amerikas Kinoakadēmijas balvu kā labākā filma, kā arī BAFTA kino balvu par labāko filmu. Šo balvu Pits saņēma kopā ar Didi Gārdneri, Džeremiju Kleineru, Stīvu Makvīnu un Entoniju Katagasu.
Privātā dzīve
1995. gadā viņš tika iekļauts žurnāla Empire 25 pašu seksīgāko kino zvaigžņu sarakstā. Pits tika divreiz nosaukts par pašu seksīgāko vīrieti starp dzīvajiem žurnālā People, kļūstot par vienīgo cilvēku, kas nosaukts vairāk par vienu reizi.
Pitam bija ilgstošas attiecības ar aktrisi Gvinetu Paltrovu, ar kuru viņš kopā spēlēja filmā "Septiņi". Viņi saderinājās 1996. gada decembrī, tomēr pāris izšķīrās 1997. gada jūnijā.
Pēc šķiršanās Pits uzsāka attiecības ar savu partneri filmā "Smita kungs un kundze" — Andželīnu Džoliju. 2006. gada 27. maijā pārim piedzima meita Šailo Nouvela (Shiloh Nouvel), bet 2008. gada 12. jūlijā piedzima dvīņi — dēls Knox Léon un meita Vivienne Marcheline. Tiesības uz pirmajām dvīņu fotogrāfijām tika pārdotas izdevumiem People un Hello! par 14 miljoniem dolāru. Visa šī summa tika ziedota Džolijas un Pita labdarības fondam (Jolie-Pitt Foundation). Bez tam abi aktieri kopā audzina arī trīs adoptētus bērnus. 2016. gada septembrī Andželīna Džolija tiesā iesniedza šķiršanās pieprasījumu, pieprasot arī aprūpes tiesības uz bērniem. Tā kā Breds Pits tam nepiekrita, šķiršanās process turpinās.
Mozus no Leonas
Mozus no Leonas (ap 1250 — 1305), ebreju literatūrā pazīstams kā Moše ben Šem-Tov (משה בן שם-טוב די-ליאון), angliski Moses de Leon, rabīns un kabalists, tiek uzskatīts par Kabalas pamatteksta Zohar autoru, kaut arī tas tikai daļēji ir viņa oriģināldarbs, daļēji senāku tekstu pārlikums.
Mācība
Mozus no Leonas ap 1280. gadu sāka kabalistu vidē izplatīt grāmatas aramiešu valodā, kuras viņš teicās esam nokopējis no antīkiem gudrības tekstiem, kuru autors bijis rabīns Simons bar Johai, slavenā rabīna Akivas māceklis, kas dzīvojis un mācījis Izraēla zemē otrajā gadsimtā. Šīs grāmatas kļuva par pamatu Sefer ha-Zohar ("Mirdzuma grāmatai"), kas pamazām pārtapa par Kabalas kanonisko tekstu Ha-Zohar ha Qadosh ("Svētais Zoars"). Tās bija pilnas ar jaunvārdiem, noslēpumainu simboliku un erotisku iztēli. Teksta analīze liecina, ka tas patiesi balstās uz senāku materiālu, tomēr lielā mērā ir paša Leonas Mozus jaunrade, izmantojot automātisko rakstīšanu transa stāvoklī.
Abrukas bāka
Abrukas bāka (et) atrodas uz Abrukas saliņas Baltijas jūrā, netālu no Sāmsalas. Sala pieder Igaunijai. Bāka atrodas salas austrumdaļā un darbojas kā aizmugurējā vaduguns Abrukas vadlīnijā.
Introdukcija (bioloģija)
Introdukcija bioloģijā ir dzīvnieku, augu vai citu dzīvo organismu sugu ievešana noteiktā teritorijā no citas teritorijas, kas pielāgojušies jaunajiem apstākļiem un spēj vairoties. Kādas sugas ieviešana apvidū, kur tā kādreiz mitusi, bet vēlāk izzudusi ir reintrodukcija.
Abrukas bāka
Raksturojums
Bākas augstums ir 36 m. Bāku veido apaļš betona tornis ar galeriju, bet bez laternas. Tornis ir baltā krāsā, augšdaļā ir trīs melnas joslas. Gaismas elements atrodas 38 m virs jūras līmeņa. Gaisma balta (2 s deg, 2 s pārtraukums). Gaismas signāls redzams 9 jūras jūdžu attālumā. Bāka darbojas visu gadu diennakts tumšajā laikā.
Kofi Annans
Kofi Ata Annans (en, dzimis, miris ) bija ganiešu izcelsmes diplomāts, no 1997. gada 1. janvāra līdz 2006. gada 31. decembrim (2 termiņus) viņš bija ANO ģenerālsekretārs.
2001. gadā Kofi Annans (kopā ar ANO) saņēma Nobela miera prēmiju.
Dzīvesgājums
Kofi Annans dzimis 1938. gada 8. aprīlī Kumasi, britu Zelta krasta kolonijā (tagadējā Ganā). Annana ģimene piederēja pie vietējās aristokrātijas, jo abi viņa vectēvi bija cilšu virsaiši.
Studiju gaitas Kofi Annans uzsāka Ganas Tehniskajā universitātē, bet vēlāk studijas turpināja ASV. No 1961. līdz 1962. gadam Annans apguva ekonomiku aspirantūrā Ženēvas Starptautisko problēmu pētījumu institūtā. Vēl desmit gadus vēlāk Annanam tika piešķirta Slona stipendija studijām Masačūsetsas Tehnoloģiju institūtā, un tur viņš ieguva maģistra grādu vadības zinībās.
Kofi Annans bija precējies ar zviedru juristi un mākslinieci Nani Mariju Annanu. Iepriekšējā laulība ar nigērieti Titi Alakiju tika šķirta 1983. gadā. Viņam bija arī pameita, kura dzimusi Nanes Marijas pirmajā laulībā.
Karjeras sākums
1962. gadā Annans uzsāka darbu ANO Pasaules Veselības Organizācijā un kopš tā laika pastāvīgi strādāja dažādās ANO struktūrās un amatos Etiopijā, Šveicē, Ēģipte, ASV un citur.
Annans ir bijis ANO ģenerālsekretāra palīgs programmu plānošanā, budžeta un finanšu lietās, ANO inspektors. 1993. gada 1. martā Annans kļuva par ANO ģenerālsekretāra vietnieku miera uzturēšanas operācijās. Pēc tam viņš bija speciālais ANO pārstāvis Dienvidslāvijā un speciālais sūtnis NATO. 1996. gadā viņš atkārtoti ieņēma ANO ģenerālsekretāra vietnieka amatu.
Šajā laika periodā tikai divus gadus Annans nebija saistīts ar ANO: no 1974. līdz 1976. gadam viņš bija izpilddirektora Ganas tūrisma attīstības kompānijā un vienlaikus arī valdes loceklis tajā, kā arī Ganas tūrisma padomes darbinieks.
ANO ģenerālsekretārs
Kofi Annans bija ANO ģenerālsekretārs divus amata termiņus — no 1997. gada 1. janvāra līdz 2006. gada 31. decembrim.
Annans īpašu uzmanību veltīja ekonomikas attīstības jautājumiem. 2000. gada septembrī Kofi Annans rīkoja vienu no nozīmīgākajiem forumiem ANO vēsturē: Tūkstošgades sammitu. Tajā piedalījās valstu līderi no vairāk nekā 1500 reģioniem un valstīm.
Alī ibn Abū Tālibs
Alī ibn Abū Tālibs (ar, ʿAlī ibn Abī Ṭālib,, dzimis , miris ) bija pēdējā islāma pravieša Muhameda znots (Fātimas vīrs) un ceturtais, pēdējais "Taisni vadītais kalifs". Viņš bija kalifs no 656. līdz 661. gadam. Alī ibn Abū Tāliba valdīšanas laikā musulmaņi sadalījās šiītos un sunnītos. Šiīti uzskata viņu par pirmo šiītu līderi un garīgo vadoni (imāmu).
Vadoties pēc musulmaņu avotiem, it īpaši pēc šiītu avotiem, Alī ir vienīgā persona, kas dzimusi musulmaņu svētajā vietā Kaabā. Saskaņā ar tradīciju Alī kļuva par otro cilvēku, kas pievērsās islāmam (pirmā bija Muhameda sieva Hadīdža). Viņš islāmam pievērsās 10 gadu vecumā.
Laulībā ar Muhameda meitu Fātimu viņam bija trīs dēli (Huseins, Hasans un Muksīns, kurš nomira bērnībā), kā arī divas meitas (Zainaba un Umma Kulsūma). Pēc Fātimas nāves Alī apprecējās vēl 8 vai 9 reizes, un šajās laulībās bija vēl vairāki bērni.
Biogrāfija
Alī dzīve, kas galvenokārt aprakstīta sunnītu un šiītu tekstos, tiek dalīta vairākos dažādos periodos, kuriem raksturīgi kādi noteikti notikumi. Viņa vecāki bija Abū Tālibs un Fātima bint Asada. Alī ir dzimis radžāba mēneša trīspadsmitajā dienā, tas ir,. Daudzos avotos, it īpaši šiītu rakstos, Alī tiek minēts kā vienīgais cilvēks, kurš dzimis Kaābā. Piecu gadu vecumā Alī ibn Abū Tālibu sāka audzināt Muhameds un viņa sieva Hadīdža, jo Alī tēvs kļuva nabadzīgs un nespēja vairs nodrošināt savu ģimeni. 10 gadu vecumā Alī pievērsās islāmam un tradicionāli viņš tiek uzskatīts par otro šādu personu aiz Muhameda sievas Hadīdžas.
Zooloģija
Zooloģija ( (zōon) — 'dzīvnieks'; λόγος (logos) — 'jēdziens, mācība') ir bioloģijas nozare, kurā nodarbojas ar dzīvnieku pētīšanu. Mūsdienās tas vairāk ir zinātņu komplekss, tas ir, zooloģija apvieno vairākas citas nozares. To iedala šādās nozarēs:
Musons
Musoni ir pastāvīgs vienas sezonas vējš, kura virziens mainās divreiz gadā un kuru izraisa lielas gaisa temperatūras starpības starp sauszemi un jūru.
Vasarā musoni pūš no okeāna uz sauszemi, bet ziemā — no sauszemes uz okeānu. Tie ir raksturīgi galvenokārt Āzijas austrumdaļā, visvairāk — Indijā un Ķīnas ziemeļos.
Vislielākais vēja ātrums un pastāvība ir tropiskajos rajonos, piemēram, ekvatoriālajā Āfrikā, dienvidu un dienvidaustrumu Āzijā, bet dienvidu puslodē stiprākie vēji ir līdz Madagaskaras un Austrālijas ziemeļdaļai. Daudz vājāki musoni ierobežotā teritorijā ir pie Vidusjūras, Ziemeļāfrikā, Meksikas līcī, kā arī Āfrikas un Austrālijas dienvidos.
Musonu klimatam ir raksturīgs liels nokrišņu daudzums vasarā un sauss laiks ziemā.
Tirāna
Tirāna (sq, Tirana vai Tirona) ir pilsēta Albānijas centrālajā daļā pie Išmas upes. Albānijas lielākā pilsēta un tās galvaspilsēta, par kuru tā kļuva 1920. gadā.
Kaut arī oficiāli pilsētas iedzīvotāju skaits ir zem 400 000, sakarā ar daudzajiem bēgļiem no apkārtējām valstīm un iedzīvotāju došanos uz galvaspilsētu darba meklējumos, iedzīvotāju skaits Tirānā ir krietni lielāks (līdz pat 1 000 000).
Vēsture
Pilsētu 1614. gadā nodibināja osmaņu ģenerālis Barkinzade Sulejmans pašā (Barkinzade Süleyman Paşa). 1901. gadā Tirānā bija 15 000 iedzīvotāju. 1920. gadā Ļušņas kongress izvēlējās Tirānu par Albānijas galvaspilsētu. Kopš 1925. gada, kad Mustafa Kemals Ataturks aizliedza tiem darboties Turcijā, Tirāna kļuva par sufistu bektašu ordeņa centru. Pēc komunistu uzvaras Envera Hodžas vadībā iedzīvotāju skaits Tirānā pieauga vairākkārtīgi. 20. gs. 80. gadu beigās Tirānā notika vardarbīgas demonstrācijas, kas noveda pie komunistu varas gāšanas un daudzpartiju sistēmas izveidošanās.
Cilvēki
Tirānā dzimuši:
Ārčijs Tompsons
Ārčibalds Džeralds Tompsons (dzimis Otorohangā, Jaunzēlandē) ir bijušais austrāliešu futbolists, spēlē uzbrucēja pozīcijā un ir Austrālijas futbola izlases dalībnieks. Savu profesionāļa karjeru uzsāka Austrālijas Bathurst '75 kluba sastāvā. Melbourne Victory pārstāv kopš 2005. gada, lai arī 2006. gadā tika izīrēts slavenākajam Nīderlandes klubam PSV. Austrālijas izlasi pārsrtāv kopš 2001. gada. Ir startējis 2006. gada FIFA Pasaules kausa izcīņas finālturnīrā un 2008. gada Pekinas Olimpiskajās spēlēs.
Ā. Tompsonam pieder pasaules rekords vienā spēlē gūto vārtu ziņā nacionālo izlašu līmenī. 2001. gada 11. aprīlī spēlē pret ASV Samoa viņš guva 13 vārtus, Austrālija šajā spēlē uzvarēja ar 31-0.
Konstitūcija
Konstitūcija (no la — ‘iedibināt’, ‘izveidot’) jeb satversme ir valsts pamatlikums ar augstāko juridisko spēku, kas reglamentē cilvēka, sabiedrības, valsts dzīves tiesiskos principus. Konstitūcija nosaka valsts iekārtu (ieskaitot likumdošanas, izpildvaras un tiesu varas institūcijas), svarīgākās pilsoņu tiesības, vēlēšanu un referendumu sistēmu un tā tālāk. Konstitūcija ir tiesību normas, kas reglamentē valsts dzīves principus. Konstitūcijas pamatā klasificē kodificētajās un nekodificētajās konstitūcijās. Kodificētā konstitūcija ir tā, kas sarakstīta vienā specifiskā dokumentā, piemēram, ASV Konstitūcija, bet nekodificētā konstitūcija ir vairāku dokumentu un statūtu krājums, piemēram, Apvienotās Karalistes Konstitūcija. Šādas nekodificētās konstitūcijas ir vēl vismaz Izraēlas Konstitūcija un Jaunzēlandes Konstitūcija.
Konstitūcijas pārkāpumus izskata konstitucionālā tiesa (Latvijā — Satversmes tiesa). Dažām valstīm, īpaši tām, kurām ir nekodificētās konstitūcijas, nav speciālās konstitucionālās tiesas.
Garākā konstitūcija pasaulē ir Indijas Konstitūcija. Tās angļu valodas versijā ir 117 369 vārdi.
Vēsture
Vispārīgi konstitūcijas un konstitucionālisma idejas radās Senajā Grieķijā. Sengrieķu filozofa Aristoteļa "valdības formu" klasifikācija var uzskatīt kā konstitūciju klasifikāciju. Viņš tās dalīja labajās un sliktajās. Zem labajām konstitūcijām — monarhijas, aristokrātijas un abu veidu sajaukuma, kuru Aristotelis apzīmēja ar terminu politeía — viena persona, daži indivīdi vai daudzi likumi ir par labu visai polisai, grieķu pilsētvalstij. Savukārt zem sliktajām konstitūcijām — tirānijas, oligarhijas un demokrātijas — tirāni, bagātie oligarhi un nabagā tauta veido likumus savu interešu labā. Aristotelis uzskatīja sajaukto konstitūciju politeía kā vislabāko pārvaldes kārtību polisā. Viņaprāt valsts iekārtai politeía bija jāapvieno gan monarhijas, gan aristokrātijas, gan demokrātijas elementi.
Tompsons
Tompsons (en, no personvārda Toms (Thom); sieviešu dzimtē Tompsone), ir izplatīts angļu un skotu cilmes uzvārda Tomsons variants. Cilvēki ar šo uzvārdu:
Hati
Hati var būt:
Hati (pavadonis)
Hati jeb Saturns XLIII ir Saturna dabīgais pavadonis. Par tā atklāšanu 2005. gada 4. maijā paziņoja astronomi Skots Šepards (Scott S. Sheppard), Deivids Džūits (David C. Jewitt), Džens Klina (Jan Kleyna) un Braiens Marsdens (Brian G. Marsden). Atklājums tika veikts, izpētot attēlus, kuri uzņemti laikposmā no 2004. gada 12. decembra līdz 2005. gada 11. martam. Pēc atklāšanas tam tika piešķirts pagaidu apzīmējums S/2004 S 14. Vārds "Hati" pavadonim tika piešķirts 2007. gada aprīlī. Hati skandināvu mitoloģijā ir milzu vilks, Fenrira dēls un Skolla dvīņu brālis.
Hati ir aptuveni 6 kilometru diametrā, un apriņķo Saturnu vidēji 20,303 Mm attālumā 1080,099 dienās ar slīpumu 163 ° pret ekliptiku (165 ° pret Saturna ekvatoru), pulksteņa rādītāja virzienā un ekscentricitāti 0,291.
Spēka plecs
Spēka momentu nosaka gan tas, cik liels ir pats spēks, gan arī tuvākais attālums no spēka darbības taisnes līdz pagrieziena asij. Šo attālumu sauc par spēka plecu l.
Pagrieziena ass var būt reāla rotācijas ass, ap kuru ķermenis var griezties. Bet tā var būt arī iedomāta līnija, ap kuru spēks pagriež ķermeni. Tā, piemēram, smaguma spēka dēļ uz galda var apgāzties ziedu vāze, kad tā zaudē līdzsvaru. M = Fl Ķermenim pieliktais spēka moments pret rotācijas asi ir vienāds ar speka lieluma un spēka pleca reizinājumu. Spēka momenta vienība ir vienāda ar spēka vienības un garuma vienības reizinājumu - Ņūtons reiz metrs (N • m). Spēka momenta vienībai nav īpaša nosaukuma.
Elena ezers
Elena ezers (arī Lohelens; en, ga) ir ezers Īrijas ziemeļu daļā, netālu no Ziemeļīrijas robežas. Cauri ezeram tek Šenonas upe. Ap ezeru salīdzinoši pirmatnēja daba, abi krasti kalnaini, skaistas ainavas. Ūdens līmeni regulē slūžas.
Pirmās apmetnes ezera krastā jau no mezolīta — pirms 5500 gadiem. Ezera apkaimē daudz megalītisku kapeņu. Šajā reģionā pēc ķeltu atnākšanas slēpās agrākie Īrijas iedzīvotāji — mītiskie Tuatha De Dannan, kas salīdzinoši bija mazāka auguma. Tuatha De Dannan visdrīzāk ir radījuši īru leģendas par punduriem un fejām. Netālu no O'Konora salām ezera gultnē atrodas arī megalītiskas apmetnes kranogi. Uz Inismagratas (Inismagrath) salas ezera ziemeļu daļā atrodas baznīcas drupas, apbedījumi un citi interesanti arheoloģiski pieminekļi. Viduslaikos ezers piederēja O'Rūrku klanam.
Vēl viduslaikos ezers bija ievērojami mazāks — nolaižot ezera līmeni zemāk, atklājās zem ūdens esoši ozolu celmi.
Fenrirs
Fenrirs var būt:
Gribuļi
Gribuļi var būt:
Skolls
Skolls var būt:
Ģibuļi
Ģibuļi var būt:
Dānijas hokeja līga
Dānijas hokeja līga (pazīstama arī ar tās oficiālo dāņu nosaukumu Metal Ligaen) ir Dānijas spēcīgākā hokeja līga, kas dibināta 1954. gadā. Līgas uzvarētāja izcīna Dānijas čempiones titulu.
Datorika
Datorika ir zinātnes nozare, kas nodarbojas ar informācijas vākšanu, apstrādi un saglabāšanu.
Definīcijas
Starptautiskajā izglītības klasifikatorā UNESCO ISCED 2011 tiek dēvēts, ka datorikā ietilpst datorzinātnes: sistēmu izstrāde, datoru programmēšana, datu apstrāde, datoru tīkli, operētājsistēmas jeb viss, kas attiecināms tikai uz programmatūras izstrādi. Šajā klasifikatorā datorika ir ietilpināta sadaļā pie eksaktajām zinātnēm līdztekus dzīvības zinātnēm, fizikālajām zinātnēm un matemātikai un statistikai. Ar datorzinātni nesaraujami saistītā elektroniskās un telekomunikācijas aparatūras izstrāde tradicionāli tiek ieklasificēta inženierzinātnēs, kaut mūsdienās neviens šāds aparāts neiztiek bez iebūvētām datorprogrammām, un tāpēc robeža starp programmatūru un aparatūru vairs nav stingri novelkama.
ACM Computing Curricula 2005 datoriku definēja šādi: "Kopumā mēs datoriku varam definēt kā jebkādu mērķtiecīgu aktivitāti, ko vai izveidot datoriem. Tādējādi, ietver visdažādākos mērķus; apstrāde, strukturēt un pārvaldīt dažādu veidu informāciju; veikt zinātniskus pētījumus, izmantojot datoru; datoru sistēmām jādarbojas bezkļūdām; izveidot un lietot komunikāciju un izklaides multivides; atrast un apkopot informāciju, kas saistīta ar kādu konkrētu mērķi. Saraksts ir gandrīz bezgalīgs, un iespējas ir lielas."
Terminam "datorika" ir arī sinonīms skaitīšana un aprēķināšana. Agrāk tā tika izmantota kā atsauce uz darbību, ko veic mehāniskās skaitļošanas mašīnas.
Datorikas vēsture
Datorikai ir garāka vēsture nekā mūsdienu datortehnikas aparatūras un skaitļošanas tehnoloģiju un metožu vēstures.
Termins "datorika" bijis šauri definēts kā Datorikas disciplīna: Datorikas disciplīna ir sistemātisks pētījums par algoritmiskajiem procesiem, kas apraksta un pārveido informāciju: savu teoriju, analīzi, projektēšanu, īstenošanu un piemērošanu. Pamatjautājums visā datorikā- "Kā to varētu (efektīvi) automatizēto?"
Datorikas attīstība Latvijā
Datorikas attīstību Latvijā raksturo- datori, programmu pierakstīšanas ierīces, atmiņas nesēji u.c., kā arī mūsdienu Latvijas tehnoloģiskie sasniegumi - Latvijā ražots 3D printeris, neparasta skaņu sistēma, u.c
Izglītībā
Iecerēts, ka no 2018. gada Latvijas skolās mācību priekšmetu “informātika” aizstās datorika, turklāt mācīs to jau no 1. klases.
3. autobusu maršruts (Rēzekne)
3. autobusu maršruts Rēzeknē var būt:
2001. gads Latvijā
Šeit ir apkopoti '''2001. gada notikumi Latvijā''' un ar Latviju saistīti notikumi pasaulē.
Pasāts
Pasāti ir pastāvīgi vēji, kuri visu gadu pūš virzienā uz ekvatoru: ziemeļu puslodē no ziemeļaustrumiem, bet dienvidu puslodē no dienvidaustrumiem. Vienu no otra šos pasātus atdala bezvēja josla ekvatora tuvumā. Pasāti pūš vienā virzienā galvenokārt virs okeāna, kur tiem nav šķēršļu, bet, nonākot uz sauszemes, tie maina savu virzienu atkarībā no reljefa. Vēji pūš no 30° paralēlēm abās puslodēs. Indijas okeānā pasāti tuvējās Āzijas dēļ maina savu raksturu un kļūst par musoniem.
Tā kā Saules stari visvairāk sasilda gaisu pie ekvatora, gaiss paceļas augšup un aizplūst prom uz ziemeļiem un dienvidiem. Tikmēr lejup no ziemeļiem un dienvidiem pārvietojas jaunas gaisa masas; Zemes griešanās un Koriolisa spēka ietekmē vēju virziens nav precīzi ziemeļu un dienvidu — ziemeļu puslodē pūš ZA, bet dienvidu — DA vējš.
Ulmaņa 3. Ministru kabinets
Kārļa Ulmaņa vadībā Latvijas Republikas Ministru kabinets darbojās laika posmā no līdz.
Konna ezers
Konna ezers (arī Lohkonns; en, ga) ir ezers Īrijas ziemeļu daļā.
Populāra lašu un foreļu zvejas vieta. Ūdens dzidrs, kaļķakmens gultne. Vietām krastos kaļķakmens klintis. Notiek pakāpeniska ezera eitrofikācija.